পল্টনে অবস্থিত জোনাকি সিনেমা হলে সহকারী ম্যানেজার আলতাফ আলী এনটিভি অনলাইনকে বলেন, ‘আমরা ক্যাপ্টেন খান ছবিটি ঈদে মুক্তি দিয়েছি। ঈদের দিন দর্শক কিছুটা কম থাকলেও ঈদের দিন রাত থেকে দর্শক হলে এসেছে। পরের দিন থেকে দর্শক ছিল সন্তোষজনক। তবে তুলনামূলক ভাবে কয়েকদিন ধরে দর্শক আরো বাড়ছে। আসলে কোরবানির ঈদে বেশির ভাগ মানুষ ঈদ করতে গ্রামের বাড়ি চলে যায়। যে কারণে ঢাকা ও তার আশপাশের সিনেমা হলে দর্শক কিছুটা কম হয়। এখন সবাই ঈদ শেষে ফিরছেন। আমাদের সিনেমা হলেও দর্শক বাড়ছে। আশা করি আগামী সপ্তাহে আরো ভালো ব্যবসা করব।’